สวัสดีค่ะ คือว่าชอบมีตุ่มคล้ายสิวเเต่ใหญ่กว่าขึ้นที่อวัยวะเพศ ขึ้นบ่อยมากโดยเฉพาะเวลาเป็นเมนส์ ลักษณะเป็นไตๆ ต้องคลำถึงจะรู้สึกว่ามี เเต่ไม่เจ็บไม่อักเสบนะคะ มักขึ้นบริเวณหัวหน่าวเเละเเคมใหญ่ ครั้งล่ะ 2-3 เม็ดห่างกันไม่ได้ขึ้นรวมกันค่ะ มีช่วงหนึ่งที่อักเสบคิดว่าน่าจะเป็นฝี เลยปรึกษาเภสัชได้ยาเเก้อักเสบเเละฆ่าเชื้อมากิน กินได้ 10 วันก็ยังไม่หายหลังจากนั้นสักพักอาการอักเสบลดลง ไม่ได้กินยาต่อเเล้วเเต่ยังมีก้อนเป็นไตๆอยู่ จนวันนี้มันอักเสบใหญ่กว่าเดิมเกือบเท่าตัวเเล้วขึ้นเพิ่มมาอีกหนึ่งจุด ตอนนี้มี 2 จุด อยากทรราบว่าอันตรายไหมค่ะ ต้องดูเเลรักษายังไงค่ะ
สวัสดีค่ะ อาการตุ่มหนองขึ้นที่อวัยวะเพศหญิงอาจเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่นอนจำเป็นต้องเห็นรอยโรคจริง ดังนั้นถถ้าเป็นมาก ไม่ดีขึ้น ไม่ยุบไปเอง ปวดบวมเยอะ ควรไปพบสูตินรีแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน